pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​โฆษกรัฐบาลสวน "เพื่อไทย" อย่ามโน รัฐบาลอยู่ไม่ถึงประชุมเอเปคเดือน พ.ย. ลั่นไม่คิดยุบสภาฯ เพื่อเสียงบจัดเลือกตั้งมหาศาล แลกกับความหวังริบหรี่ของคนบางกลุ่ม
วันเสาร์ที่ 12 กุมภาพันธ์ 2565
​โฆษกรัฐบาลสวน "เพื่อไทย" อย่ามโน รัฐบาลอยู่ไม่ถึงประชุมเอเปคเดือน พ.ย. ลั่นไม่คิดยุบสภาฯ เพื่อเสียงบจัดเลือกตั้งมหาศาล แลกกับความหวังริบหรี่ของคนบางกลุ่ม
​โฆษกรัฐบาลสวน "เพื่อไทย" อย่ามโน รัฐบาลอยู่ไม่ถึงประชุมเอเปคเดือน พ.ย. ลั่นไม่คิดยุบสภาฯ เพื่อเสียงบจัดเลือกตั้งมหาศาล แลกกับความหวังริบหรี่ของคนบางกลุ่ม เหน็บรัฐบาลพร้อมชี้แจง ไม่จําเป็นต้องกลัวศึกซักฟอกที่ข้อมูลไร้นํา้หนัก
วันนี้ (12 ก.พ. 2565) นายธนกร วังบุญคงชนะ โฆษกประจําสํานักประจําสํานักนายกรัฐมนตรี กล่าวถึงกรณีที่นายประเสริฐ จันทรรวงทอง เลขาธิการพรรคเพื่อไทย ระบุว่า พล.อ.ประยุทธ์ จันทร์โอชา นายกฯ และรมว.กลาโหม แถลงว่า รัฐบาลพร้อมเป็นเจ้าภาพประชุมกรอบความร่วมมือทางเศรษฐกิจในภูมิภาคเอเชีย-แปซิฟิก (APEC 2022) ต้อนรับผู้นํานานาชาติสู่ไทยในเดือนพ.ย.นั้นไม่น่าเป็นไปได้ เพราะต้องเจอทั้งศึกในและศึกนอกว่า การที่พรรคการเมืองมีหลายกลุ่มหลายก๊วน และมีการแยกตัวออกไปอยู่กับพรรคอื่นนั้น ถือเป็นเรื่องปกติทางการเมือง ซึ่งเรื่องนี้พรรคเพื่อไทยเองน่าจะเข้าใจดีที่สุด เพราะไม่ว่าจะเป็นสมัยพรรคไทยรักไทย มาจนถึงพรรคพลังประชาชน หรือพรรคเพื่อไทย ล้วนมีหลายกลุ่มหลายก๊วน จนต้องแยกแกนนําพรรคแต่ละคนไปคุมแต่ละก๊วนมาแล้ว ซึ่งเรียกได้ว่าเกิดปัญหามากกว่าพรรคพลังประชารัฐด้วยซ้ํา ดังนั้น ไม่อยากให้นายประเสริฐรีบมโนไปเองว่า พรรคพลังประชารัฐจะต้องเป็นเหมือนพรรคเพื่อไทย เพราะอย่างน้อยอุดมการณ์ทางการเมือง โดยเฉพาะความเด็ดขาดกับการทุจริตคอรัปชั่นนั้น ไม่เหมือนกับพรรคเพื่อไทย ที่มีอดีตรัฐมนตรีถูกตัดสินจําคุกอย่างแน่นอน
นายธนกร กล่าวอีกว่า ยืนยันว่าวันนี้ พล.อ.ประยุทธ์ยังทําหน้าที่นายกฯ ในการบริหารประเทศเพื่อแก้ปัญหาความเดือดร้อนให้กับประชาชน และไม่มีความจําเป็นใดๆ ที่จะต้องยุบสภาฯ เพราะไม่เกิดประโยชน์อะไรเลยกับประชาชน มีแต่จะต้องเสียงบประมาณในการจัดการเลือกตั้งใหม่ เพียงเพื่อตอบสนองความต้องการของพรรคการเมืองบางพรรค คนบางกลุ่ม ที่แอบหวังว่าจะ มีโอกาสได้เข้ามาบริหารประเทศบ้าง ขณะที่พรรคร่วมรัฐบาลนั้นก็ยังเหนียวแน่น คงมีแต่พรรคร่วมฝ่ายค้าน ที่พยายามยุยงรายวัน หวังจะให้เกิดการเปลี่ยนขั้วทางการเมืองให้ได้ ทั้งๆ ที่รู้อยู่เต็มอกว่า เป็นแค่ความฝัน แต่ก็ยังขอให้ได้ฝัน
"แม้ว่าพรรคร่วมฝ่ายค้านจะยื่นญัตติขอเปิดอภิปรายไม่ไว้วางใจรัฐมนตรีเป็นรายบุคคล ซึ่งจะทําให้ไม่สามารถยุบสภาฯ ได้ แต่ก็ไม่มีความจําเป็นที่ท่านนายกฯ จะต้องยุบสภาฯ เพราะรัฐบาลชุดนี้ไม่ได้ทําอะไรผิด รัฐบาลพร้อมชี้แจงฝ่ายค้านทุกประเด็น และจะใช้โอกาสนี้ทําความเข้าใจกับประชาชนด้วย ที่สําคัญ การอภิปรายไม่ไว้วางใจในหลายครั้งที่ผ่านมาของฝ่ายค้านได้พิสูจน์ให้ประชาชนเห็นแล้วว่า เป็นการอภิปรายแบบตัดแปะ เพราะข้อมูลที่นํามาอภิปรายนั้นไร้นํา้หนัก มีแต่ข้อกล่าวหาและการสาดโคลน ไม่ได้เกิดประโยชน์หรือสาระอะไรให้กับประชาชนและบ้านเมืองเลย"นายธนกร กล่าว
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจำวันที่ 15 พฤศจิกายน 2564 เวลา 17.00 น. สัญจรผ่านได้ 15 สายทาง ไม่สามารถสัญจรผ่านได้ 9 สายทาง
วันจันทร์ที่ 15 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจําวันที่ 15 พฤศจิกายน 2564 เวลา 17.00 น. สัญจรผ่านได้ 15 สายทาง ไม่สามารถสัญจรผ่านได้ 9 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 15 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด รวม 24 สายทาง สัญจรผ่านได้ 15 สายทาง และไม่สามารถสัญจรผ่านได้ 9 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 15 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด ได้แก่ ชัยภูมิ สุรินทร์ บุรีรัมย์ มหาสารคาม ร้อยเอ็ด พระนครศรีอยุธยา สุพรรณบุรี และนครปฐม รวม 24 สายทาง สามารถสัญจรผ่านได้ 15 สายทาง และไม่สามารถสัญจรผ่านได้ 9 สายทาง แบ่งเป็น น้ําท่วมสูง 8 สายทาง (8 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง สร.021 ถนนเชิงลาดสะพานมิตรภาพสระขุด อําเภอชุมพลบุรี จังหวัดสุรินทร์ น้ําท่วมสูง 40 เซนติเมตร (ช่วง กม. ที่ 1+200 - 3+400)
3. สายทาง สร.022 สะพานมิตรภาพบะ - หนองเรือ อําเภอท่าตูม และชุมพลบุรี จังหวัดสุรินทร์ น้ําท่วมสูง 50 เซนติเมตร (ช่วง กม. ที่ 3+150 - 4+000)
4. สายทาง บร.018 สะพานชุมชนข้ามแม่น้ํามูล อําเภอสตึก จังหวัดบุรีรัมย์ น้ําท่วมสูง 40 เซนติเมตร (ช่วง กม. ที่ 1+250 - 1+725)
5. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 80 เซนติเมตร (ช่วง กม. ที่ 2+050 - 3+500)
6. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 3+575 - 6+550)
7. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 5+200 - 8+530)
8. สายทาง สพ.005 สะพานบางแม่หม้าย - บางเลน อําเภอบางปลาม้า จังหวัดสุพรรณบุรี น้ําท่วมสูง 50 เซนติเมตร (ช่วง กม. ที่ 0+100 - 0+800)
9. สายทาง นฐ.058 สะพานบางไผ่นารถข้ามแม่น้ําท่าจีน อําเภอบางเลน จังหวัดนครปฐม น้ําท่วมสูง 40 เซนติเมตร (ช่วง กม. ที่ 0+300)
ทั้งนี้ ทช. ได้ติดตั้งป้ายเตือนประชาชน และจัดเจ้าหน้าที่เตรียมความพร้อมซ่อมแซมฟื้นฟูสายทางอย่างเร่งด่วนหลังจากระดับน้ําลดลงทันที เพื่อบรรเทาความเดือดร้อนให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดย ทช. จะติดตามสถานการณ์อย่างใกล้ชิดและรายงานให้ทราบเป็นระยะ ๆ ประชาชนสามารถแจ้งเหตุอุทกภัยหรือสอบถามเส้นทางได้ทีสายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-​นายกรัฐมนตรีพอใจเศรษฐกิจไทยปี 2564 เติบโต 1.6% สูงกว่าคาด ย้ำเดินหน้าฟื้นฟูประเทศในภาคท่องเที่ยว เร่งการลงทุนภาครัฐ ผลักดันการส่งออก ดูแลปัญหาหนี้สินครัวเรือน
วันจันทร์ที่ 21 กุมภาพันธ์ 2565
​นายกรัฐมนตรีพอใจเศรษฐกิจไทยปี 2564 เติบโต 1.6% สูงกว่าคาด ย้ําเดินหน้าฟื้นฟูประเทศในภาคท่องเที่ยว เร่งการลงทุนภาครัฐ ผลักดันการส่งออก ดูแลปัญหาหนี้สินครัวเรือน
​นายกรัฐมนตรีพอใจเศรษฐกิจไทยปี 2564 เติบโต 1.6% สูงกว่าคาด ย้ําเดินหน้าฟื้นฟูประเทศในภาคท่องเที่ยว เร่งการลงทุนภาครัฐ ผลักดันการส่งออก ดูแลปัญหาหนี้สินครัวเรือน พร้อมจํากัดวงการแพร่ระบาดโควิด-19
วันที่ 21 ก.พ. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานข้อมูลเศรษฐกิจไตรมาสที่ 4/64 และทั้งปี 2564 จากสํานักงานสภาพัฒนาการเศรษฐกิจและสังคมแห่งชาติ (สศช.) หรือสภาพัฒน์ ว่าทั้งปี 2564 เศรษฐกิจไทยเติบโตได้ 1.6% ซึ่งสูงกว่าที่ สศช. ได้ประมาณการไว้ 1.2%
ทั้งนี้ การเติบโตในหลายส่วนก็เป็นผลจากมาตรการต่างๆ ของรัฐบาล เช่นการบริโภคของประชาชนที่ดีขึ้นจากที่รัฐบาลมีมาตรการเยียวยา แบ่งเบาภาระค่าใช้จ่าย การบริโภคและลงทุนของรัฐที่เติบโตจากการเร่งรัดการเบิกจ่าย ภาคการท่องเที่ยวที่ฟื้นตัวจากการทยอยเปิดประเทศรับนักท่องเที่ยวภายใต้มาตรการที่ปลอดภัย ควบคู่ไปกับการดูแลประชาชนทั้งด้านการป้องกันและรักษาจากโรคโควิด-19
น.ส.ไตรศุลี กล่าวว่า นายกรัฐมนตรีพอใจกับการขยายตัวทางเศรษฐกิจในปี 2564 ซึ่งเป็นปีที่ประเทศไทยเผชิญกับแรงกดดันจากการแพร่ระบาดของโควิด-19 ที่รุนแรงเช่นเดียวกับทุกประเทศทั่วโลก โดยรัฐบาลได้พยายามทุกวิถีทางอย่างเต็มที่ในการดูแลชีวิตและความเป็นอยู่ของประชาชนในช่วงเวลาที่ยากลําบาก
สําหรับปี 2565 ที่สภาพัฒน์ได้ประเมินว่าแนวโน้มเศรษฐกิจจะดีกว่าปีที่ผ่านมา ด้วยปัจจัยสนับสนุนหลายด้านแต่ก็ยังมีปัจจัยเสี่ยงที่ต้องเฝ้าระวังนี้ นายกรัฐมนตรีย้ําว่าในปี 2565 นี้รัฐบาลจะเดินหน้าอย่างเต็มที่ในการฟื้นฟูประเทศจากผลกระทบของโควิด-19 ควบคู่ไปกับการดูแลการแพร่ระบาดให้อยู่ในวงจํากัด
โดยรัฐบาลจะรักษาแรงขับเคลื่อนทางเศรษฐกิจที่ฟื้นตัวมาได้แล้วตั้งแต่ปลายปี 2564 ไม่ว่าจะเป็นการใช้จ่ายในครัวเรือน ที่จะมีการดูแลกลไกต่างๆ เพื่อไม่ให้กระทบต่อราคาสินค้าและค่าครองชีพของประชาชน แก้ไขปัญหาหนี้สินครัวเรือนให้ต่อเนื่อง ฟื้นฟูภาคการท่องเที่ยว เร่งรัดการเบิกจ่ายภาครัฐทั้งส่วนของรายจ่ายประจําและการลงทุนให้เป็นไปตามเป้าหมาย ขณะที่การลงทุนเอกชนจะดําเนินนโยบายสนับสนุนทั้งการฟื้นตัวและลงทุนของนักลงทุนไทย และการดึงดูดลงทุนของต่างชาติ ตลอดจนการขับเคลื่อนการส่งออกที่ปีนี้จะยังคงได้รับผลบวกจากการฟื้นตัวของเศรษฐกิจต่างประเทศ
นอกจากนี้ นายกรัฐมนตรียังได้มอบหมายกระทรวงการคลังและสศช. ในการเฝ้าติดตามประเด็นความผันผวนของเศรษฐกิจและตลาดการเงินโลกที่อาจเกิดขึ้นได้จากปัจจัยต่างๆ เช่น กรณีที่เกิดไวรัสกลายพันธุ์ นโยบายเศรษฐกิจของประเทศขนาดใหญ่ การดําเนินนโยบายการเงินของธนาคารประเทศต่างๆ ที่เริ่มปรับตัวตามแนวโน้มเงินเฟ้อทั่วโลก ตลอดจนความขัดแย้งทางภูมิรัฐศาสตร์ที่เกิดในบางพื้นที่ ทั้งนี้เพื่อเป็นข้อมูลให้รัฐบาลมีนโยบายที่สอดคล้องกับสถานการณ์ต่อไป
..........................
รัฐบาลไทย-ข่าวทำเนียบรัฐบาล-นายกฯ ชื่นชม สกีทีมชาติไทยคว้าอันดับ 4 ของทวีปเอเชียในการแข่งขันกีฬาโอลิมปิก ฤดูหนาว ปักกิ่ง 2022 (Olympic Games Beijing 2022) พร้อมส่งเสริมนักกีฬาไทยในเวทีระดับโลก
วันอังคารที่ 15 กุมภาพันธ์ 2565
นายกฯ ชื่นชม สกีทีมชาติไทยคว้าอันดับ 4 ของทวีปเอเชียในการแข่งขันกีฬาโอลิมปิก ฤดูหนาว ปักกิ่ง 2022 (Olympic Games Beijing 2022) พร้อมส่งเสริมนักกีฬาไทยในเวทีระดับโลก
นายกฯ ชื่นชม สกีทีมชาติไทยคว้าอันดับ 4 ของทวีปเอเชียในการแข่งขันกีฬาโอลิมปิก ฤดูหนาว ปักกิ่ง 2022 (Olympic Games Beijing 2022) พร้อมส่งเสริมนักกีฬาไทยในเวทีระดับโลก
วันที่ 15 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมชื่นชมและยินดีกับนักสกีทีมชาติไทยในการแข่งขันกีฬาโอลิมปิกฤดูหนาว ปักกิ่ง 2022 (Olympic Games Beijing 2022) ครั้งที่ 24 ณ กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ 2565 ซึ่งล่าสุด นายนิโคล่า ซานอน สามารถรักษามาตรฐานและทําผลงานได้อย่างยอดเยี่ยมตามเป้าหมายที่คาดหวังไว้ ด้วยการติดอันดับที่ 4 ของทวีปเอเชีย และเป็นอันดับที่ 38 ของโลก จากนักกีฬาทั้งหมด 87 คน ด้วยเวลา 1 นาที 20.83 วินาที เวลารวมสองรอบ 2 นาที 38.36 วินาที ในรายการการแข่งขัน อัลไพน์สกี ชาย ประเภทไจแอนท์ (Alpine skiing: Men's giant slalom) ด้าน นางสาวคาเรน จันเหลือง สามารถทําอันดับได้ที่ 63 จากเดิมอันดับ 84 ด้วยเวลารวม 33 นาที 14 วินาที ในรายการการแข่งขัน สกี ครอสคันทรี ประเภท คลาสสิก หญิง ระยะ 10 กิโลเมตร (Cross-country skiing: Women's 10km classic)
โฆษกรัฐบาลกล่าวเพิ่มเติมว่า นักกีฬาทีมชาติไทยทั้งสองผ่านการเข้าแข่งขันเป็นสมัยที่ 2 หลังจากได้แข่งขันในกีฬาโอลิมปิกฤดูหนาว เกาหลีใต้ 2018 ซึ่งนับเป็นระยะกว่า 4 ปี ที่นักกีฬาได้ฝึกฝน พัฒนาทักษะมาอย่างต่อเนื่อง แสดงให้เห็นถึงผลสําเร็จจากการเตรียมความพร้อมผ่านประสบการณ์และพัฒนาการที่เพิ่มขึ้นในทุกด้าน โดยได้รับการสนับสนุนจากรัฐบาลและการกีฬาแห่งประเทศไทยได้ให้การส่งเสริมอย่างเต็มศักยภาพ ซึ่งทางรัฐบาลพร้อมสนับสนุนกีฬาไทยทุกประเภททั้งในระดับประเทศและในระดับโลก
“นายกฯ ชื่นชมและเห็นถึงความมุ่งมั่นตั้งใจของนักกีฬาทีมชาติไทย ตลอดจนทีมงานที่เกี่ยวข้อง ทุกคนล้วนสร้างชื่อเสียงและความภาคภูมิใจให้กับประเทศไทย แม้ว่าจะไม่ได้รับเหรียญรางวัล แต่ก็น่าชื่นชมเพราะมีผลงานที่ดี ทั้งนี้ รัฐบาลยินดีให้การสนับสนุนและต่อยอดทักษะของนักกีฬาทุกประเภทให้สามารถเข้าแข่งขันได้ในเวทีระดับโลก พร้อมขอส่งกําลังใจให้นักกีฬาทุกคนในการแข่งขันรอบต่อไป เชื่อมั่นว่าความสําเร็จครั้งนี้จะจุดประกายและเป็นแรงบันดาลใจให้กับในักกีฬาไทยในการแข่งขันประเภทอื่นๆ ด้วย” นายธนกรฯ กล่าว
โปรแกรมการแข่งขันของนักกีฬาทีมชาติไทยเหลืออีกทั้งหมด 2 รายการ โดยนายมรรค จันเหลือง จะเข้าแข่งขันอีก 1 รายการ คือ ฟรีสไตล์ 50 กิโลเมตร ในวันที่ 19 กุมภาพันธ์ 2565 และนายนิโคล่า ซานอน จะเข้าแข่งขันอีก 1 รายการ คือ อัลไพน์ slalom ในวันที่ 16 กุมภาพันธ์ 2565 ซึ่งถ่ายทอดสดผ่านทาง T Sports 7 ระบบดิจิทัล ของการกีฬาแห่งประเทศไทยและช่องทางอื่น ๆ
รัฐบาลไทย-ข่าวทำเนียบรัฐบาล-มาตรการช่วยค่าน้ำ - ไฟ เพื่อบรรเทาภาระค่าครองชีพประชาชน
วันพุธที่ 14 กรกฎาคม 2564
มาตรการช่วยค่าน้ํา - ไฟ เพื่อบรรเทาภาระค่าครองชีพประชาชน
....
มาตรการช่วยค่าน้ํา - ไฟ เพื่อบรรเทาภาระค่าครองชีพประชาชน
#ไทยคู่ฟ้า#รวมไทยสร้างชาติ#ร่วมต้านโควิด19
รัฐบาลไทย-ข่าวทำเนียบรัฐบาล-​ครม.อนุมัติกรอบวงเงิน 6.78 พันล้าน จัดงานมหกรรมพืชสวนโลกอุดรธานี พ.ศ.2569 และนครราชสีมา พ.ศ.2572 พร้อมยื่นประมูลเป็นเจ้าภาพ 7 ม.ค.นี้
วันอังคารที่ 4 มกราคม 2565
​ครม.อนุมัติกรอบวงเงิน 6.78 พันล้าน จัดงานมหกรรมพืชสวนโลกอุดรธานี พ.ศ.2569 และนครราชสีมา พ.ศ.2572 พร้อมยื่นประมูลเป็นเจ้าภาพ 7 ม.ค.นี้
​ครม.อนุมัติกรอบวงเงิน 6.78 พันล้าน จัดงานมหกรรมพืชสวนโลกอุดรธานี พ.ศ.2569 และนครราชสีมา พ.ศ.2572 พร้อมยื่นประมูลเป็นเจ้าภาพ 7 ม.ค.นี้
วันที่ 4 มกราคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 4 มกราคม 2565 ว่า ครม.อนุมัติกรอบวงเงินจัดงานมหกรรมพืชสวนโลก จังหวัดอุดรธานี พ.ศ.2569 วงเงิน 2,500 ล้านบาท และจังหวัดนครราชสีมา พ.ศ.2572 วงเงินงบ 4,281 ล้านบาท รวมวงเงินทั้งสิ้น 6,781 ล้านบาท ตามที่กระทรวงเกษตรและสหกรณ์เสนอ โดยมีวัตถุประสงค์เพื่อ 1) แสดงให้เห็นถึงศักยภาพในการพัฒนาด้านพืชสวนของไทย 2) กระตุ้นเศรษฐกิจด้านธุรกิจการนําเข้า – ส่งออกผลผลิตการเกษตรและธุรกิจท่องเที่ยว 3) ส่งเสริมการต่อยอดการวิจัย เทคโนโลยี และนวัตกรรมด้านการเกษตร ทั้งนี้ กระทรวงเกษตรและสหกรณ์มีกําหนดยื่นประมูลสิทธิ์เป็นเจ้าภาพจัดงานมหกรรมพืชสวนโลก จังหวัดอุดรธานี พ.ศ.2569 ในวันที่ 7 มกราคม 2565 และจังหวัดนครราชสีมา พ.ศ.2572 ในช่วงเดือนมีนาคม 2565 สําหรับรายละเอียดการจัดงานมหกรรมพืชสวนโลกในพื้นที่ทั้ง 2 จังหวัด มีดังนี้
1. งานมหกรรมพืชสวนโลก จังหวัดอุดรธานี พ.ศ.2569 (ระดับ B) วงเงิน 2,500 ล้านบาท กําหนดสถานที่จัดงานเป็นบริเวณพื้นที่ชุ่มน้ําหนองแด ตําบลกุดสระ อําเภอเมือง จังหวัดอุดรธานี รวม 1,030 ไร่ ตั้งเป้าหมายมีผู้เข้าชมงาน 3.6 ล้านคน เป็นชาวต่างชาติร้อยละ 30 ตลอดระยะเวลาจัดงาน 134 วัน (ระหว่างวันที่ 1 พ.ย. 2569 - 14 มี.ค. 2570) และมีประเทศเข้าร่วมงาน 20 ประเทศ สําหรับประเภทงานระดับ B หรือ International Horticultural Exhibition จะต้องใช้พื้นที่จัดแสดง 250,000 ตารางเมตร มีระยะเวลาจัดงาน 3-6 เดือน มีผู้เข้าร่วมงานจากต่างประเทศไม่ต่ํากว่า 10 ประเทศ
2. งานมหกรรมพืชสวนโลก จังหวัดนครราชสีมา พ.ศ.2572 (ระดับ A1) วงเงินงบ 4,281 ล้านบาท กําหนดสถานที่จัดงานเป็นบริเวณพื้นที่ป่าสาธารณประโยชน์โคกหนองรังกา ตําบลเทพาลัย อําเภอคง จังหวัดนครราชสีมา รวม 678 ไร่ ตั้งเป้าหมายมีผู้เข้าชมงาน 2.6 ล้านคน เป็นชาวต่างชาติร้อยละ 15 ตลอดระยะเวลาจัดงาน 110 วัน (ระหว่างวันที่ 10 พ.ย. 2572 - 28 ก.พ. 2573) และมีประเทศเข้าร่วมงาน 30 ประเทศ สําหรับประเภทงานระดับ A1 หรือ World Horticultural Exposition จะต้องใช้พื้นที่จัดแสดง 500,000 ตารางเมตร มีระยะเวลาจัดงาน 3 - 6 เดือน มีผู้เข้าร่วมงานจากต่างประเทศ ไม่ต่ํากว่า 10 ประเทศ
นางสาวรัชดา กล่าวด้วยว่า งานมหกรรมพืชสวนโลก เป็นงานมหกรรมจัดแสดงพืชสวนกลางแจ้ง โดยมีสมาคมพืชสวนระหว่างประเทศ (International Association of Horticultural Producers: AIPH) เป็นเจ้าของลิขสิทธิ์ และมีภาคีสมาชิกรวม 65 ประเทศ ที่ผ่านมา ประเทศไทยเคยเป็นเจ้าภาพจัดงานมาแล้ว 2 ครั้ง เมื่อปี พ.ศ.2549 (ระดับ A1) และปี พ.ศ.2554 (ระดับ B) ที่จังหวัดเชียงใหม่
..........................
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ยินดีดัชนีความเชื่อมั่นอนาคตเศรษฐกิจภูมิภาค เดือน ธ.ค. 64 ปรับตัวเพิ่มขึ้นเกือบทุกภูมิภาค สะท้อนความเข้มแข็งภาคเกษตรกรรม อุตสาหกรรม และภาคบริการ
วันอาทิตย์ที่ 2 มกราคม 2565
โฆษกรัฐบาล เผย “นายกฯ” ยินดีดัชนีความเชื่อมั่นอนาคตเศรษฐกิจภูมิภาค เดือน ธ.ค. 64  ปรับตัวเพิ่มขึ้นเกือบทุกภูมิภาค สะท้อนความเข้มแข็งภาคเกษตรกรรม อุตสาหกรรม และภาคบริการ
โฆษกรัฐบาลเผยนายกฯ ยินดีดัชนีความเชื่อมั่นอนาคตเศรษฐกิจภูมิภาค เดือน ธ.ค. 64  ปรับตัวเพิ่มขึ้นเกือบทุกภูมิภาค สะท้อนความเข้มแข็งภาคเกษตรกรรม อุตสาหกรรม และภาคบริการ โดยเฉพาะภาคใต้ ภาคตะวันออก ภาคเหนือ เชื่อมั่นทิศทางเศรษฐกิจไทยปี 65 ฟื้นตัวต่อเนื่อง
วันที่ 2 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับรายงานดัชนีความเชื่อมั่นอนาคตเศรษฐกิจภูมิภาคประจําเดือนธันวาคม 2564 จากการประมวลผลข้อมูลการสํารวจภาวะเศรษฐกิจรายจังหวัดจากสํานักงานคลังจังหวัด 76 จังหวัดทั่วประเทศ สภาอุตสาหกรรมแห่งประเทศไทย และสภาหอการค้าแห่งประเทศไทย เพื่อจัดทําดัชนีความเชื่อมั่นอนาคตเศรษฐกิจภูมิภาค พบว่า “ดัชนีความเชื่อมั่นอนาคตเศรษฐกิจภูมิภาค เดือนธันวาคม 2564 ปรับตัวเพิ่มขึ้นจากเดือนก่อนหน้าเกือบทุกภูมิภาค สะท้อนความเชื่อมั่นทางเศรษฐกิจที่ดีขึ้นในอนาคตทั้งในภาคเกษตรกรรม ภาคอุตสาหกรรม และภาคบริการ โดยเฉพาะภาคใต้ ภาคตะวันออก และภาคเหนือ จากนโยบายการเปิดรับนักท่องเที่ยวต่างชาติ และจํานวนผู้ที่ได้รับวัคซีนป้องกันโรคติดเชื้อไวรัสโคโรนา 2019 ที่เพิ่มขึ้นอย่างต่อเนื่อง”
โฆษกประจําสํานักนายกรัฐมนตรี กล่าวเพิ่มเติมว่า ดัชนีความเชื่อมั่นอนาคตเศรษฐกิจภาคใต้ปรับเพิ่มจากเดือนก่อนหน้ามาอยู่ที่ระดับ 76.7 โดยได้รับปัจจัยจากภาคอุตสาหกรรมและภาคบริการ ภาคตะวันออก ปรับเพิ่มจากเดือนก่อนหน้ามาอยู่ที่ระดับ 72.1 แนวโน้มเศรษฐกิจขยายตัวโดยได้รับปัจจัยจากภาคอุตสาหกรรมและภาคเกษตรกรรม ภาคเหนือ อยู่ที่ระดับ 72.0 แนวโน้มเศรษฐกิจขยายตัวโดยได้รับปัจจัยจากภาคอุตสาหกรรมและภาคบริการ ภาคตะวันออกเฉียงเหนือ อยู่ที่ 69.6 แนวโน้มเศรษฐกิจขยายตัวโดยได้รับปัจจัยจากภาคบริการและการลงทุน ภาคกลางอยู่ที่ 67.9 แนวโน้มเศรษฐกิจขยายตัวโดยได้รับปัจจัยจากภาคบริการและภาคอุตสาหกรรม ภาคตะวันตกอยู่ที่ 67.2 แนวโน้มเศรษฐกิจขยายตัวโดยได้รับปัจจัยจากภาคบริการและภาคเกษตรกรรม ส่วนกรุงเทพฯ และปริมณฑล อยู่ที่ 55.1 แนวโน้มเศรษฐกิจขยายตัวโดยได้รับปัจจัยจากภาคอุตสาหกรรมและภาคเกษตรกรรม
“ความเชื่อมั่นอนาคตเศรษฐกิจภูมิภาค เดือนธันวาคม 2564 ปรับตัวเพิ่มขึ้นจากเดือนก่อนหน้าเกือบทุกภูมิภาค สะท้อนความเชื่อมั่นทางเศรษฐกิจที่ดีขึ้นในอนาคตทั้งภาคเกษตรกรรม ภาคอุตสาหกรรม และภาคบริการ ตามสถานการณ์การแพร่ระบาดของโรคโควิด-19 ที่ปรับตัวดีขึ้นและจํานวนผู้ได้รับวัคซีนที่เพิ่มมากขึ้น นักท่องเที่ยวมีจํานวนเพิ่มขึ้นจากการเปิดรับนักท่องเที่ยวต่างชาติ และภาครัฐมีนโยบายส่งเสริมการท่องเที่ยวในประเทศ อีกด้วย รัฐบาลยังคงมุ่งมั่นเดินหน้านโยบายต่าง ๆ เพื่อขับเคลื่อนเศรษฐกิจไทยในปี2565 และเชื่อมั่นว่ากิจกรรมทางเศรษฐกิจมีแนวโน้มขยายตัวต่อเนื่องอย่างแน่นอน” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-รมต.นร.อนุชา เดินหน้าหารือตัวแทนชาวประมง เตรียมแก้ปัญหาตามข้อเรียกร้อง ย้ำชัดรัฐบาลพร้อมรับฟังและช่วยเหลือทุกด้าน
วันศุกร์ที่ 4 กุมภาพันธ์ 2565
รมต.นร.อนุชา เดินหน้าหารือตัวแทนชาวประมง เตรียมแก้ปัญหาตามข้อเรียกร้อง ย้ําชัดรัฐบาลพร้อมรับฟังและช่วยเหลือทุกด้าน
รมต.นร.อนุชา เดินหน้าหารือตัวแทนชาวประมง เตรียมแก้ปัญหาตามข้อเรียกร้อง ย้ําชัดรัฐบาลพร้อมรับฟังและช่วยเหลือทุกด้าน
วันที่ 4 ก.พ. 65 นายอนุชา นาคาศัย รัฐมนตรีประจําสํานักนายกรัฐมนตรี เป็นประธานการประชุมหารือแนวทางการแก้ไขปัญหาความเดือดร้อนของสมาคมประมง โดยมี นายเสกสกล อัตถาวงศ์ ผู้ช่วยรัฐมนตรีประจํานายกรัฐมนตรี นายมงคลชัย สมอุดร รองปลัดสํานักนายกรัฐมนตรี พลตํารวจโท สุรเชษฐ์ หักพาล ผู้ช่วยผู้บัญชาการตํารวจแห่งชาติ นายบัญชา สุขแก้ว อธิบดีกรมสรรพสามิต ผู้แทนสมาคมประมง และหน่วยงานที่เกี่ยวข้องเข้าร่วมประชุม
โดยที่ประชุมได้รับฟังปัญหาความเดือดร้อน ข้อคิดเห็นและข้อเสนอแนะของสมาคมประมงในการแก้ไขปัญหาดังกล่าว พร้อมกันนี้ ที่ประชุมได้ร่วมหารือเพื่อช่วยเหลือแก้ไขปัญหาตามข้อเรียกร้องต่าง ๆ ดังนี้ 1. แนวทางดําเนินการตามข้อเรียกร้องขอคัดค้านร่างประกาศกรมสรรพสามิต เรื่องหลักเกณฑ์ และเงื่อนไขการเสียภาษีในอัตราศูนย์สําหรับน้ํามันดีเซลที่นําไปจําหน่ายในเขตต่อเนื่องของราชอาณาจักร 2. การคัดค้านหลักเกณฑ์และแนวทางการติดตั้งระบบ Automatic Identification System : AIS ในเรือประมงที่เข้าร่วมโครงการน้ํามันเขียว 3. การขอเพิ่มวันทําการของเรือประมงอีก 30 วันในปีการประมง และ 4. การพิจารณาแก้ไขปัญหาความเดือดร้อนของเรือประมงที่ถูกยกเลิกทะเบียน (เรือขาวแดง) ซึ่งที่ประชุมได้พิจารณาแล้วเห็นควรให้หน่วยงานที่เกี่ยวข้องรวบรวมข้อมูล ข้อเท็จจริง และรับข้อมูล ความคิดเห็นและข้อเสนอแนะของสมาคมประมงไปประกอบการพิจารณาเร่งดําเนินการในส่วนที่เกี่ยวข้องต่อไป
ภายหลังการรับฟังปัญหาและหารือร่วมกัน รัฐมนตรีประจําสํานักนายกรัฐมนตรี กล่าวว่า รัฐบาลมีความห่วงใยต่อสถานการณ์ที่พี่น้องชาวประมงกําลังประสบอยู่ ภายหลังจากที่มีการตรวจสอบข้อมูล ข้อเท็จจริง และรวบรวมสภาพปัญหาโดยละเอียดแล้ว คณะทํางานจะเร่งลงพื้นที่เพื่อติดตามการดําเนินการแก้ไขปัญหาอีกครั้ง ขอให้พี่น้องชาวประมงมั่นใจในความตั้งใจของรัฐบาลที่จะช่วยแก้ปัญหาทุกด้าน ทั้งนี้ พลเอก ประยุทธ์ จันทร์โอชา นายกรัฐมนตรีเข้าใจปัญหาของผู้ประกอบการประมง ได้กําชับสั่งการให้หน่วยงานที่เกี่ยวข้องพิจารณาให้ความช่วยเหลือแก้ไขปัญหาที่สะสมและเรื้อรังมานานให้ผู้ประกอบการประมงอย่างเต็มที่ เพื่อบรรเทาความเดือดร้อน
รัฐบาลไทย-ข่าวทำเนียบรัฐบาล-นายกรัฐมนตรีเน้นย้ำขอให้เจ้าหน้าที่ระมัดระวังเรื่องความปลอดภัย สั่งการตรวจสอบ เร่งให้ความช่วยเหลือประชาชนกรณีภัยไหม้ย่านสำเพ็ง
วันจันทร์ที่ 27 มิถุนายน 2565
นายกรัฐมนตรีเน้นย้ําขอให้เจ้าหน้าที่ระมัดระวังเรื่องความปลอดภัย สั่งการตรวจสอบ เร่งให้ความช่วยเหลือประชาชนกรณีภัยไหม้ย่านสําเพ็ง
นายกรัฐมนตรีเน้นย้ําขอให้เจ้าหน้าที่ระมัดระวังเรื่องความปลอดภัย สั่งการตรวจสอบ เร่งให้ความช่วยเหลือประชาชนกรณีภัยไหม้ย่านสําเพ็ง
วันที่ 26 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานเกิดเหตุไฟไหม้ย่านตลาดสําเพ็ง กรุงเทพมหานครแล้ว ซึ่งเจ้าหน้าที่หลายหน่วยงานได้ระดมกําลังฉีดน้ําดับเพลิง จนควบคุมเพลิงไม่ให้ลุกลามพื้นที่ใกล้เคียงได้แล้ว
โฆษกประจําสํานักนายกรัฐมนตรีกล่าวเพิ่มเติมว่า นายกรัฐมนตรีเน้นย้ําเรื่องความปลอดภัยเป็นหลัก ขอให้ระมัดระวัง อย่าให้เกิดความสูญเสีย พร้อมแสดงความเสียใจต่อครอบครัวผู้เสียชีวิต พร้อมกันนี้ได้กําชับให้ทุกคนช่วยกันตรวจสอบระมัดระวังเพิ่มมากขึ้น โดนเฉพาะอุปกรณ์ เครื่องใช้ไฟฟ้า ในช่วงนี้ที่มีอากาศร้อน อาจทําให้เกิดสาเหตุไฟฟ้าลัดวงจรขึ้น
“นายกรัฐมนตรีกําชับให้หน่วยงานที่เกี่ยวข้องเร่งตรวจสอบ โดยเฉพาะโครงสร้างของอาคาร และความเสียหายอื่น ๆ ขอให้ช่วยเหลือประชาชนที่ได้รับความเดือดร้อน พร้อมกับเร่งเยียวยาตามหลักเกณฑ์ต่อไป” นายธนกร กล่าว
รัฐบาลไทย-ข่าวทำเนียบรัฐบาล-เฮ!! ผู้ประกันตน ม.40 ใน 16 จังหวัด ที่ขึ้นทะเบียนใหม่ รับเงินเยียวยาคนละ 5,000 ได้แล้ววันนี้
วันจันทร์ที่ 20 กันยายน 2564
เฮ!! ผู้ประกันตน ม.40 ใน 16 จังหวัด ที่ขึ้นทะเบียนใหม่ รับเงินเยียวยาคนละ 5,000 ได้แล้ววันนี้
- -
เมื่อวันที่ 20 กันยายน 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงการดําเนินการจ่ายเงินเยียวยาให้กับผู้ประกันตนตามมาตรา 40 ในพื้นที่ 16 จังหวัดสีแดงเข้มควบคุมสูงสุด ประกอบด้วย นครราชสีมา ระยอง ราชบุรี สระบุรี สุพรรณบุรี กาญจนบุรี ลพบุรี เพชรบูรณ์ ประจวบคีรีขันธ์ ปราจีนบุรี เพชรบุรี ตาก อ่างทอง นครนายก สมุทรสงคราม และสิงห์บุรี ว่า ในวันนี้ (20 ก.ย.64) สํานักงานประกันสังคมจะโอนเงินให้กับผู้ประกันตนที่ขึ้นทะเบียนใหม่และจ่ายเงินสมทบเป็นผู้ประกันตนมาตรา 40 ระหว่างวันที่ 4 - 24 สิงหาคม 2564 จํานวน 1.94 ล้านคน โดยจะได้รับเงินเยียวยาคนละ 5,000 บาท
นายสุชาติ กล่าวต่อว่า ขอเน้นให้ผู้ประกันตนที่ยังไม่ได้รับสิทธิให้รีบดําเนินการผูกพร้อมเพย์เลขบัญชีธนาคารกับบัตรประชาชน เพื่อธนาคารจะได้โอนเงินเข้าบัญชีพร้อมเพย์ที่ผูกกับบัตรประชาชน นอกจากนี้ ผู้ประกันตนที่ตกหล่น และอยู่ในพื้นที่ได้รับการเยียวยาแต่ไม่ได้รับเงินเยียวยา สามารถยื่นแบบทบทวนสิทธิ โดยดาวน์โหลดเอกสารแบบคําขอทบทวนสิทธิเยียวยาได้ที่เว็บไซต์สํานักงานประกันสังคม www.sso.go.th และกรอกข้อมูลให้ครบถ้วนส่งมาทางไปรษณีย์ลงทะเบียนถึงสํานักงานประกันสังคมที่สะดวกใน 29 จังหวัดสีแดงเข้ม ได้ตั้งแต่บัดนี้ถึง 31 ตุลาคมนี้ หรือสอบถามรายละเอียดเพิ่มเติมได้ที่สายด่วน 1506 กด 1 สํานักงานประกันสังคม
“การโอนเงินเยียวยาแก่ผู้ประกันตนมาตรา 40 ใน 16 จังหวัดที่ขึ้นทะเบียนใหม่ คนละ 5,000 บาท ซึ่งเงินในส่วนนี้แม้จะไม่มาก แต่อย่างน้อยจะช่วยบรรเทาความเดือดร้อน ลดภาระค่าครองชีพ และค่าใช้จ่ายในการดํารงชีวิตประจําวันในเบื้องต้น แก่พี่น้องผู้ประกอบอาชีพอิสระ ตามเจตนารมณ์ของท่านนายกรัฐมนตรีและรัฐบาลที่จะให้ผู้ประกอบอาชีพอิสระได้เข้าสู่ระบบประกันสังคม ได้รับเงินเยียวยาจากรัฐบาลและได้เข้าถึงมาตรการช่วยเหลือจากรัฐในอนาคต เพื่อให้ทุกคน ทุกกลุ่ม ได้เข้าถึงสวัสดิการและก้าวข้ามสถานการณ์โควิดในครั้งนี้ไปด้วยกัน”นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-ครม. โปรโมท! ยานยนต์ไฟฟ้าในไทย เห็นชอบ ร่าง ประกาศ กค. ยกเว้นอากรศุลกากร สำหรับรถยนต์ไฟฟ้าแบบแบตเตอรี่ที่ประกอบหรือผลิตในเขตปลอดอากรตามกฎหมายว่าด้วยศุลกากร หรือเขตประกอบการเสรี
วันอังคารที่ 26 กรกฎาคม 2565
ครม. โปรโมท! ยานยนต์ไฟฟ้าในไทย เห็นชอบ ร่าง ประกาศ กค. ยกเว้นอากรศุลกากร สําหรับรถยนต์ไฟฟ้าแบบแบตเตอรี่ที่ประกอบหรือผลิตในเขตปลอดอากรตามกฎหมายว่าด้วยศุลกากร หรือเขตประกอบการเสรี
ครม. โปรโมท! ยานยนต์ไฟฟ้าในไทย เห็นชอบ ร่าง ประกาศ กค. ยกเว้นอากรศุลกากร สําหรับรถยนต์ไฟฟ้าแบบแบตเตอรี่ที่ประกอบหรือผลิตในเขตปลอดอากรตามกฎหมายว่าด้วยศุลกากร หรือเขตประกอบการเสรีตามกฎหมายว่าด้วยการนิคมอุตสาหกรรมแห่งประเทศไทย
วันที่ 26 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี แถลงมติคณะรัฐมนตรี เห็นชอบร่างประกาศกระทรวงการคลัง เรื่อง การยกเว้นอากรศุลกากรสําหรับรถยนต์ไฟฟ้าแบบแบตเตอรี่ที่ประกอบหรือผลิตในเขตปลอดอากรตามกฎหมายว่าด้วยศุลกากร หรือเขตประกอบการเสรีตามกฎหมายว่าด้วยการนิคมอุตสาหกรรมแห่งประเทศไทย เพื่อเป็นการสนับสนุนแนวทางการดําเนินงานส่งเสริมยานยนต์ไฟฟ้า โดยส่งเสริมการผลิตหรือประกอบรถยนต์ไฟฟ้า (ประเภท Battery Electric Vehicle หรือ BEV) ในเขตปลอดอากรหรือเขตประกอบการเสรีในปี 65 – 68
สาระสําคัญ คือ ยกเว้นอากรศุลกากรสําหรับ (1) รถยนต์นั่ง (2) รถยนต์โดยสาร ที่มีที่นั่งไม่เกิน 10 คน และ (3) รถยนต์กระบะ แบบพลังงานไฟฟ้าจากแบตเตอรี่ (BEV) ที่ประกอบหรือผลิตในเขตปลอดอากร ตามกฎหมายว่าด้วยศุลกากรหรือเขตประกอบการเสรีตามกฎหมายว่าด้วยการนิคมอุตสาหกรรมแห่งประเทศไทย มีผลใช้บังคับตั้งแต่วันที่ร่างประกาศฉบับนี้มีผลใช้บังคับ จนถึงวันที่ 31 ธ.ค. 68
โดยต้องเป็นไปตามหลักเกณฑ์และเงื่อนไข ที่กําหนด เช่น ให้นับมูลค่าของเซลล์แบตเตอรี่จากต่างประเทศ สําหรับการนํามาผลิตเป็นแบตเตอรี่ และนําไปผลิตหรือประกอบเป็นรถยนต์ไฟฟ้า (BEV) ในเขตปลอดอากร (Free Zone) หรือเขตประกอบการเสรี รวมเป็นต้นทุนการผลิตที่เกิดขึ้นในประเทศสําหรับการคํานวณมูลค่าเพิ่ม ในประเทศได้ไม่เกินร้อยละ 15 ของราคายานยนต์ไฟฟ้า (BEV) หน้าโรงงาน และการยกเว้นอากรสําหรับรถยนต์ไฟฟ้าแบบแบตเตอรี่ดังกล่าว ต้องมีผลรวมของมูลค่าวัตถุดิบ ที่ได้ถิ่นกําเนิดในประเทศไทย มูลค่าวัตถุดิบที่ได้ถิ่นกําเนิดจากประเทศสมาชิก ASEAN มูลค่าของเซลล์แบตเตอรี่ที่นําเข้ามาจากต่างประเทศ ต้นทุนค่าแรง ต้นทุนการผลิตอื่น ๆ ที่เกิดขึ้นจริงในประเทศไทยเพื่อให้ได้มาซึ่งของนั้น และกําไรไม่น้อยกว่าร้อยละ 40 ของราคาหน้าโรงงาน โดยผู้ขอใช้สิทธิต้องเป็นผู้ประกอบการในเขตปลอดอากร ตามกฎหมายว่าด้วยศุลกากรหรือเขตประกอบการเสรีตามกฎหมายว่าด้วยการนิคมอุตสาหกรรมแห่งประเทศไทย
ทั้งนี้ การยกเว้นอากรศุลกากรสําหรับยานยนต์ไฟฟ้า (BEV) ที่ประกอบหรือผลิตในเขตปลอดอากรหรือในเขตประกอบการเสรี ในปี พ.ศ. 65 - 68 คาดว่าจะมีการสูญเสียรายได้ประมาณ 36,128 ล้านบาท และอาจจะเพิ่มสูงขึ้นตามปริมาณความต้องการภายในประเทศ แต่จะเป็นการสร้างแรงจูงใจให้เกิดการผลิตรถยนต์ไฟฟ้า (BEV) ในประเทศ และช่วยส่งเสริมให้ประเทศไทยเป็นฐานการผลิตยานยนต์ไฟฟ้า (BEV)
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เป็นหัวหน้าคณะผู้แทนไทยนำเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ ด้วยวาจา
วันพฤหัสบดีที่ 25 พฤศจิกายน 2564
ปลัดกระทรวงยุติธรรม เป็นหัวหน้าคณะผู้แทนไทยนําเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ ด้วยวาจา
ปลัดกระทรวงยุติธรรม เป็นหัวหน้าคณะผู้แทนไทยนําเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ ด้วยวาจา สู่การพัฒนาสถานการณ์สิทธิมนุษยชนในประเทศไทย
ในวันอังคารที่ ๒๓ พฤศจิกายน ๒๕๖๔ เวลา ๑๐.๐๐ – ๑๓.๐๐ น. ตามเวลาท้องถิ่น ณ นครเจนีวา สมาพันธรัฐสวิส ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นหัวหน้าคณะผู้แทนไทยในการนําเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ ด้วยวาจา ณ สํานักงานข้าหลวงใหญ่สิทธิมนุษยชนแห่งสหประชาชาติ นครเจนีวา สมาพันธรัฐสวิส ซึ่งในวันนี้ เป็นการนําเสนอรายงานประเทศฯ วันสุดท้าย โดยมี นายเรืองศักดิ์ สุวารี อธิบดีกรมคุ้มครองสิทธิและเสรีภาพ เข้าร่วม และนางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ และผู้แทนจากกระทรวงการต่างประเทศ สํานักงานสภาความมั่นคงแห่งชาติ กระทรวงมหาดไทย กระทรวงแรงงาน กระทรวงสาธารณสุข และกอ.รมน. ภาค ๔ ส่วนหน้า และสํานักงานตํารวจแห่งชาติ ร่วมชี้แจง พร้อมทั้งผู้แทนจากหน่วยงานอื่นๆ เข้าร่วม
สําหรับการนําเสนอรายงานประเทศฯ ในวันนี้ ปลัดกระทรวงยุติธรรม ได้ชี้แจงข้อมูลตามคําถามต่อเนื่องจากเมื่อวานในประเด็นนโยบายการดูแลกลุ่มชาติพันธุ์ในประเทศไทย การบังคับใช้กฎหมายหมิ่นประมาท มาตรการส่งเสริมความเท่าเทียมและการไม่เลือกปฏิบัติใน จชต. และคณะผู้แทนไทย โดย กคส. สตช. สมช. กอ.รมน. ภาค ๔ ส่วนหน้า กต. มท. รง. และ สธ. ได้ตอบข้อคําถามของคณะกรรมการสหประชาชาติฯ ในประเด็นต่างๆ อาทิ การจดทะเบียนการเกิดเด็ก การป้องกันและปราบปรามการค้ามนุษย์ สิทธิในที่ดินทํากิน ประเด็นสิทธิของกลุ่มชาติพันธ์ต่างๆในประเทศไทย การดูแลกลุ่มชาติพันธุ์ใน จชต. การดูแลผู้อพยพโยกย้ายถิ่นฐาน และผู้หลบหนีเข้าเมือง การเข้าถึงการศึกษา การดูแลแรงงานต่างด้าว การป้องกันและปราบปรามการค้ามนุษย์ การดูแลผู้หนีภัยการสู้รบ การดูแลสตรีใน จชต. มาตรการช่วยเหลือประชาชนในช่วงโควิด-19 สิทธิของกลุ่ม LGBTIQ+ และพัฒนาการในงานด้านธุรกิจกับสิทธิมนุษยชน เป็นต้น
จากนั้น ภายหลังจากการนําเสนอรายงานประเทศฯ ด้วยวาจาเสร็จสิ้น ปลัดกระทรวงยุติธรรม ได้กล่าวถ้อยแถลงสรุป พร้อมทั้งขอบคุณคณะกรรมการสหประชาชาติฯ ที่ได้ให้ข้อคิดเห็นและข้อเสนอแนะต่อประเทศไทย รวมทั้งยืนยันท่าทีไทยในการยินดีให้ความร่วมมือกับสหประชาชาติต่อไป
ทั้งนี้ คณะกรรมการสหประชาชาติฯ ได้กําหนดให้คณะผู้แทนไทยส่งคําตอบเพิ่มเติมเป็นลายลักษณ์อักษรภายใน ๔๘ ชั่วโมง และคณะกรรมการสหประชาชาติฯ จะออกข้อสังเกตุเชิงสรุป (Concluding Observations) ให้กับประเทศไทยภายใน ๑ เดือน เพื่อให้นําไปพัฒนาสถานการณ์สิทธิมนุษยชนภายในประเทศต่อไป
รัฐบาลไทย-ข่าวทำเนียบรัฐบาล-เตือน! เพชรบุรี ประจวบฯ และ 13 จังหวัดภาคใต้ เฝ้าระวังสถานการณ์น้ำ 11 – 15 พ.ย. 64
วันพฤหัสบดีที่ 11 พฤศจิกายน 2564
เตือน! เพชรบุรี ประจวบฯ และ 13 จังหวัดภาคใต้ เฝ้าระวังสถานการณ์น้ํา 11 – 15 พ.ย. 64
....
กรมป้องกันและบรรเทาสาธารณภัย (ปภ.) แจ้งเตือนหน่วยงานและประชาชนใน จ.เพชรบุรี ประจวบคีรีขันธ์ และ 13 จังหวัดภาคใต้ (ชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา นราธิวาส ระนอง กระบี่ ภูเก็ต สตูล และตรัง) เฝ้าระวังสถานการณ์น้ํา ในช่วงวันที่ 11 – 15 พ.ย. 64 เนื่องจากยังคงมีฝนตกอย่างต่อเนื่อง ดังนี้
.
1.พื้นที่เฝ้าระวังน้ําท่วมฉับพลันและน้ําป่าไหลหลากที่ลาดเชิงเขา ใน จ.ประจวบคีรีขันธ์ ชุมพร สุราษฎร์ธานี นครศรีธรรมราช สตูล พัทลุง สงขลา ปัตตานี ยะลา และนราธิวาส
2.พื้นที่เฝ้าระวังระดับน้ําในอ่างเก็บน้ําขนาดกลาง เสี่ยงน้ําล้นกระทบพื้นที่ลุ่มต่ําท้ายอ่างเก็บน้ํา ใน จ.เพชรบุรี ประจวบคีรีขันธ์ สุราษฎร์ธานี ระนอง กระบี่ ภูเก็ต และตรัง
3.พื้นที่เฝ้าระวังระดับน้ําเพิ่มขึ้นในพื้นที่ลุ่มต่ํา บริเวณแม่น้ําตาปี จ.สุราษฎร์ธานี, คลองท่าดีและคลองชะอวด จ.นครศรีธรรมราช, ทะเลสาบสงขลา จ.สงขลา, แม่น้ําปัตตานี จ.ยะลา - ปัตตานี, แม่น้ําโก-ลก จ.นราธิวาส
.
และให้จังหวัดจัดเจ้าหน้าที่ติดตามสภาพอากาศและปริมาณน้ําตลอด 24 ชม. พร้อมแจ้งเตือนประชาชนในพื้นที่เสี่ยงให้ทราบล่วงหน้า โดยประชาชนสามารถแจ้งเหตุและขอความช่วยเหลือได้ที่ LINE @1784DDPM, แอปฯ “พ้นภัย”, สายด่วนนิรภัย 1784
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รฟม. ลงพื้นที่ติดตามการดำเนินงานด้านความปลอดภัย การก่อสร้างโครงการรถไฟฟ้า สายสีส้ม (ตะวันออก)
วันจันทร์ที่ 11 กรกฎาคม 2565
รฟม. ลงพื้นที่ติดตามการดําเนินงานด้านความปลอดภัย การก่อสร้างโครงการรถไฟฟ้า สายสีส้ม (ตะวันออก)
ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย คณะกรรมการความปลอดภัย อาชีวอนามัยและสภาพแวดล้อมในการทํางาน การรถไฟฟ้าขนส่งมวลชนแห่งประเทศไทย (คปอ. รฟม.) ได้ลงพื้นที่ติดตามผลการดําเนินงานด้านความปลอดภัยในการก่อสร้างโครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ตลอดจนปัญหาและอุปสรรคต่างๆ ในการปฏิบัติงาน ณ พื้นที่ก่อสร้างสถานีศูนย์วัฒนธรรมแห่งประเทศไทย สถานีรามคําแหง สถานีคลองบ้านม้า สถานีมีนพัฒนา และ อาคารจอดแล้วจร (Park&Ride) โดยได้ตรวจสอบมาตรการความปลอดภัยการปฏิบัติงานในพื้นที่อับอากาศในส่วนของงานสถานีและอุโมงค์รถไฟฟ้าใต้ดิน และตรวจสอบอุปกรณ์การทํางานบนที่สูงและการป้องกันวัสดุตกหล่นในส่วนงานวางรางรถไฟฟ้าและงานสถานียกระดับ รวมทั้งการสร้างคืนพื้นที่ผิวจราจรและฟุตบาทถาวร โดยกําชับเจ้าหน้าที่ให้จัดทําทางเท้าชั่วคราวเพื่ออํานวยความสะดวกให้ประชาชนใช้สัญจรและติดตั้งป้ายเตือนต่างๆ ให้มีความชัดเจน
โดย คปอ. รฟม. ได้เน้นย้ําให้เจ้าหน้าที่ผู้ปฏิบัติงานทุกคนปฏิบัติตามมาตรการความปลอดภัยในการทํางานอย่างเคร่งครัดเพื่อความปลอดภัยแก่ตนเอง คนรอบข้าง รวมถึงผู้สัญจรโดยรอบเป็นสําคัญ ตามนโยบาย “การก่อสร้างปลอดภัย 100%” ตลอดจนให้ปฏิบัติตามมาตรการป้องกันการแพร่ระบาดของเชื้อไวรัส COVID-19 ตามข้อกําหนดของกระทรวงสาธารณสุข สามารถ ติดตามข้อมูลข่าวสารโครงการรถไฟฟ้าสายสีส้มฯ ได้ที่เฟซบุ๊กแฟนเพจโครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : OrangeLine หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-กยศ. มอบรางวัลกิจกรรมเชิดชูคนดี กยศ. เพื่อเป็นต้นแบบที่ดี (Role Model)
วันศุกร์ที่ 26 สิงหาคม 2565
กยศ. มอบรางวัลกิจกรรมเชิดชูคนดี กยศ. เพื่อเป็นต้นแบบที่ดี (Role Model)
กยศ. มอบรางวัลกิจกรรมเชิดชูคนดี กยศ. ประจําปีงบประมาณ พ.ศ. 2564 เพื่อเป็นต้นแบบที่ดี (Role Model) ให้แก่ นักเรียน นักศึกษา ศิษย์เก่า กยศ. และสถานศึกษา เพื่อสร้างขวัญกําลังใจและความภาคภูมิใจแก่ผู้ที่ได้รับการคัดเลือกให้เป็นต้นแบบที่ดี
วันนี้ (26 สิงหาคม 2565) ณ ห้องประชุมวายุภักษ์ 4 ชั้น 4 กระทรวงการคลัง ได้มีพิธีมอบรางวัลกิจกรรมเชิดชูคนดี กยศ. ประจําปีงบประมาณ พ.ศ. 2564 โดยมี นายกฤษฎา จีนะวิจารณะ ปลัดกระทรวงการคลัง และประธานกรรมการกองทุนเงินให้กู้ยืมเพื่อการศึกษา เป็นประธานในพิธีมอบรางวัลและร่วมแสดงความยินดีแก่ผู้ได้รับรางวัล
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “ในโอกาสที่กองทุนเงินให้กู้ยืมเพื่อการศึกษาได้จัดงานมอบรางวัลกิจกรรมเชิดชูคนดี กยศ. ให้แก่ นักเรียน นักศึกษา ศิษย์เก่า กยศ. และสถานศึกษา ซึ่งทุกท่านถือเป็นผู้ที่มีคุณงามความดี และเป็นต้นแบบที่ดีให้กับรุ่นน้องได้เห็นคุณค่าของเงินกู้ยืม มีทัศนคติที่ดีและถูกต้องต่อการกู้ยืมเงินเพื่อการศึกษา และมีคุณธรรมจริยธรรมจิตสํานึกความรับผิดชอบต่อสังคม รวมถึงมีความรับผิดชอบในการชําระเงินคืนกองทุน ซึ่งสมควรที่จะได้รับการยกย่องให้เป็นต้นแบบที่ดีของสังคมต่อไป ทั้งนี้ กองทุนมีความภาคภูมิใจที่ได้มีส่วนร่วมในการสร้างโอกาสทางการศึกษา และพัฒนาทรัพยากรมนุษย์ที่มีคุณภาพ เพื่อเป็นกําลังสําคัญให้กับประเทศชาติในการขับเคลื่อนเศรษฐกิจและสังคมต่อไป กองทุนได้ดําเนินการคัดเลือกรางวัลกิจกรรมเชิดชูคนดี กยศ. โดยร่วมกับสถานศึกษาที่เข้าร่วมดําเนินงานกองทุนทั่วประเทศ เพื่อสรรหาผู้ที่เป็นต้นแบบที่ดี (Role Model) ให้แก่ นักเรียน นักศึกษา ศิษย์เก่า กยศ. และสถานศึกษา เพื่อสร้างขวัญกําลังใจและความภาคภูมิใจแก่ผู้ที่ได้รับการคัดเลือกให้เป็นต้นแบบที่ดีในการประพฤติปฏิบัติตน มีจิตสาธารณะ มีจิตสํานึกความรับผิดชอบต่อสังคม รวมถึงสร้างเครือข่ายผู้เป็นต้นแบบที่ดีของกองทุนที่จะได้เป็นส่วนสําคัญในการร่วมสร้างประโยชน์แก่สังคม และร่วมกันดําเนินกิจกรรมสาธารณประโยชน์ที่เกี่ยวกับกองทุนในโอกาสต่างๆ ทั้งนี้ กองทุนได้ประกาศผลการคัดเลือกต้นแบบที่ดี จํานวน 36 รางวัล ประกอบด้วย
• นักเรียน นักศึกษา กยศ. ต้นแบบ จํานวน 12 รางวัล (แบ่งเป็นประเภทเดี่ยว จํานวน 9 รางวัล ประเภทกลุ่ม 3 รางวัล) โดยจะได้รับรางวัลทุนการศึกษา พร้อมใบประกาศเกียรติคุณ และเข็มคนดี กยศ.
• ศิษย์เก่า กยศ. ต้นแบบ จํานวน 12 รางวัล โดยจะได้รับรางวัลทุนการศึกษา พร้อมใบประกาศเกียรติคุณ และเข็มคนดี กยศ.
• สถานศึกษาต้นแบบ 12 รางวัล โดยจะได้รับโล่ประกาศเกียรติคุณ ในฐานะที่เป็นต้นแบบการบริหารจัดการงานกองทุนที่ดี มีการสร้างเครือข่ายจิตสาธารณะ เพื่อปลูกฝังให้นักเรียน นักศึกษา ร่วมทําประโยชน์เพื่อสังคมส่วนรวมอย่างเป็นรูปธรรม
ทั้งนี้ กองทุนเป็นหน่วยงานของรัฐในกํากับดูแลของรัฐมนตรีว่าการกระทรวงการคลัง ได้ดําเนินการให้กู้ยืมเงินแก่นักเรียน นักศึกษา ตั้งแต่ระดับมัธยมศึกษาตอนปลาย ระดับอาชีวศึกษา จนถึงระดับอุดมศึกษา ผ่านสถานศึกษามากกว่า 4,000 แห่ง โดยมีผู้กู้ยืมที่ได้รับโอกาสทางการศึกษาทั่วประเทศกว่า 6.2 ล้านราย ซึ่งทุกคนล้วนเป็นกําลังสําคัญในการขับเคลื่อนและพัฒนาประเทศให้มีความเจริญก้าวหน้าต่อไป” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-เปิดเที่ยวบินปฐมฤกษ์ ซาอุดีอาระเบีย-ไทย ยกระดับความสัมพันธ์
วันพุธที่ 2 มีนาคม 2565
เปิดเที่ยวบินปฐมฤกษ์ ซาอุดีอาระเบีย-ไทย ยกระดับความสัมพันธ์
วันอาทิตย์ที่ 27 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
ความคืบหน้าอย่างเป็นรูปธรรมภายหลังการเดินทางเยือนซาอุดีอาระเบียครั้งประวัติศาสตร์ ของพลเอกประยุทธ์ จันทร์โอชา นายกรัฐมนตรี คือการเปิดเที่ยวบินปฐมฤกษ์ของสายการบินซาอุดีอาระเบียบินตรงจากซาอุดีอาระเบียมาประเทศไทยในวันพรุ่งนี้ (28ก.พ.65) โดยรัฐบาลวางแผนส่งเสริมการท่องเที่ยวทั้ง 2 ทาง เช่น นําผู้ประกอบการไทยในอุตสาหกรรมท่องเที่ยวไปนําเสนอสินค้าและบริการท่องเที่ยวไทย คาดว่าจะสามารถดึงดูดนักท่องเที่ยวศักยภาพสูงชาวซาอุดีอาระเบียให้มาเที่ยวเมืองไทยได้ถึง 200,000 คน สร้างรายได้ในปี 2565 ราว 20,000 ล้านบาท และขอขยายเวลาพํานักในประเทศซาอุดีอาระเบียให้แก่นักแสวงบุญชาวไทยที่ไปประกอบพิธีฮัจญ์และพิธีอุมเราะห์ เพื่อยกระดับความสัมพันธ์ระหว่างกันให้แน่นแฟ้นยิ่งขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เปิดมาตรการควบคุมโควิด-19 พื้นที่ควบคุมสูงสุดและเข้มงวด
วันจันทร์ที่ 2 สิงหาคม 2564
เปิดมาตรการควบคุมโควิด-19 พื้นที่ควบคุมสูงสุดและเข้มงวด
....
ห้ามออกนอกเคหะสถานเวลา 21.00 - 04.00 น.
งดให้บริการขนส่งผู้โดยสารข้ามจังหวัด
ตั้งด่านสกัดระหว่างเขตจังหวัด
ห้ามจัดกิจกรรมรวมคนมากกว่า 5 คน
ร้านอาหาร/เครื่องดื่ม ห้ามนั่งทานในร้าน และเปิดได้ไม่เกินเวลา 20.00 น. งดจําหน่ายและดื่มสุราในร้าน
ศูนย์การค้าและห้างสรรพสินค้า เปิดได้เฉพาะซูเปอร์มาเก็ต ร้านขายยา ร้านอาหารและเครื่องดื่ม จําหน่ายผ่านระบบเดลิเวอรี่เท่านั้น และเปิดได้ไม่เกินเวลา 20.00 น.
ปิดร้านเสริมสวย ร้านนวด สถานเสริมความงาม ปิดสนามกีฬา และห้ามใช้อาคารสถานที่ของสถานศึกษาที่มีการรวมคนจํานวนมาก
.
โดยมาตรการดังกล่าว จะมีผลตั้งแต่วันที่ 3 ส.ค. 64 เป็นเวลา 14 วัน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.พม. ลงพื้นที่ตรวจเยี่ยมจุดบริการฉีดวัคซีนโควิด-19 ให้กลุ่มคนพิการกว่า 5,000 คน ที่ศูนย์ราชการเฉลิมพระเกียรติฯ แจ้งวัฒนะ พร้อมให้กำลังใจบุคลากรทางการแพทย์และเจ้าหน้าที่จิตอาสา
วันศุกร์ที่ 13 สิงหาคม 2564
รมว.พม. ลงพื้นที่ตรวจเยี่ยมจุดบริการฉีดวัคซีนโควิด-19 ให้กลุ่มคนพิการกว่า 5,000 คน  ที่ศูนย์ราชการเฉลิมพระเกียรติฯ แจ้งวัฒนะ พร้อมให้กําลังใจบุคลากรทางการแพทย์และเจ้าหน้าที่จิตอาสา
รมว.พม. ลงพื้นที่ตรวจเยี่ยมจุดบริการฉีดวัคซีนโควิด-19 ให้กลุ่มคนพิการกว่า 5,000 คน ที่ศูนย์ราชการเฉลิมพระเกียรติฯ แจ้งวัฒนะ พร้อมให้กําลังใจบุคลากรทางการแพทย์และเจ้าหน้าที่จิตอาสา
เมื่อวันที่ 29 ก.ค. 64เวลา 09.00 น. นายจุติ ไกรฤกษ์ รัฐมนตรีว่าการกระทรวงพัฒนาสังคมและความมั่นคงของมนุษย์ (รมว.พม.) ลงพื้นที่ ณ ศูนย์ราชการเฉลิมพระเกียรติ 80 พรรษา 5 ธันวาคม 2550 อาคารรัฐประศาสนภักดี (อาคาร B) เพื่อตรวจเยี่ยมและให้กําลังใจคนพิการที่เข้ารับบริการฉีดวัคซีนโควิด-19 โดยได้รับการสนับสนุนจากราชวิทยาลัยจุฬาภรณ์ จัดสรรโควตาวัคซีนโควิด-19 ให้กรมส่งเสริมและพัฒนาคุณภาพชีวิตคนพิการ (พก.) กระทรวง พม. เพื่อฉีดให้กับคนพิการ จํานวนกว่า 5,000 คน พร้อมทั้งสนับสนุนบุคลากรทางการแพทย์และเจ้าหน้าที่จิตอาสาในการให้บริการแก่คนพิการในวันนี้ ระหว่างเวลา 08.00 – 16.00 น. อีกทั้ง กระทรวง พม. ได้นําเจ้าหน้าที่ พก. มาอํานวยความสะดวกเพื่อให้คนพิการที่เข้ารับบริการฉีดวัคซีนโควิด-19 ได้รับความดูแลอย่างทั่วถึง นอกจากนี้ ยังได้รับการสนับสนุนด้านสถานที่จากบริษัทธนารักษ์พัฒนาสินทรัพย์ จํากัด กรมธนารักษ์ กระทรวงการคลัง และการลงทะเบียนล่วงหน้าและข้อความยืนยันการฉีดวัคซีนโควิด-19 จาก AIS
นายจุติ กล่าวต่อไปว่า สําหรับวันนี้ ขอขอบคุณบริษัทธนารักษ์พัฒนาสินทรัพย์ จํากัด กรมธนารักษ์ กระทรวงการคลัง สถาบันวิทยาลัยจุฬาภรณ์ การเคหะแห่งชาติ ภาคเอกชน และประชาชนทุกคน ที่ได้มาบูรณาการร่วมกันช่วยบริการในเรื่องของการฉีดวัคซีนโควิด-19 ให้กับสมาคมคนพิการทั้ง 7 สมาคม และผู้ถือบัตรคนพิการทุกคนจะได้ใช้สิทธิตรงนี้ สําหรับสถานที่และระบบ มีการจัดการที่ทําได้อย่างดีเยี่ยม ซึ่งตนมาตรวจเยี่ยมเพื่อมาดูให้ไม่มีข้อบกพร่อง หรือถ้ามีข้อบกพร่องจะได้นําไปแก้ไขปรับปรุง เพื่อบริการประชาชนให้ดีมากยิ่งขึ้น
นายจุติ กล่าวเพิ่มเติมว่า สิ่งที่อยากจะฝากไว้ คือวิกฤติโควิด-19 ครั้งนี้ เป็นวิกฤติที่สาหัส ขอเป็นกําลังใจให้กันและกัน รวมทั้งผู้อุปถัมภ์ทั้งหลาย ทุกคนทําเพื่อคนไทย ทําเพื่อประเทศไทย ตนขอขอบคุณในนามรัฐบาลอีกครั้งหนึ่ง ซึ่งตนทราบมาว่ามีความต้องการให้เราขยายไปทุกจังหวัด และจะได้นําไปดําเนินการในต่างจังหวัดให้เป็น One Stop Service เพื่อบริการผู้ที่ยังไม่มีโอกาสได้ฉีดวัคซีนโควิด-19 ทั้งนี้ ตนขอขอบคุณราชวิทยาลัยจุฬาภรณ์ รวมถึงกระทรวงสาธารณสุขที่ได้ดูแลในส่วนนี้ เราทุกคนทํางานอย่างเต็มที่ด้วยความสุจริตใจ สําหรับวัคซีนโควิด-19 ไม่ได้ป้องกันการติดเชื้อ แต่ช่วยให้เราลดความเสี่ยงจากการเสียชีวิตหรือป่วยหนัก ดังนั้น หลังการฉีดวัคซีนโควิด-19 แล้ว ขอให้ทุกท่านยังคงรักษาระยะห่าง ล้างมือ ใส่หน้ากากอนามัย และตนขอให้ทุกคนอยู่ด้วยความไม่ประมาท ขอให้ปลอดภัยทุกท่าน
รัฐบาลไทย-ข่าวทำเนียบรัฐบาล-นายกฯ ย้ำให้ประชาชนมั่นใจระบบการรักษาผู้ติดเชื้อโควิด-19 OPD case ภายใต้ขยายบริการ "เจอ แจก จบ" รองรับผู้ป่วยกลุ่มสีเขียวที่เพิ่มขึ้นอย่างทั่วถึง
วันศุกร์ที่ 4 มีนาคม 2565
นายกฯ ย้ําให้ประชาชนมั่นใจระบบการรักษาผู้ติดเชื้อโควิด-19  OPD case ภายใต้ขยายบริการ "เจอ แจก จบ"  รองรับผู้ป่วยกลุ่มสีเขียวที่เพิ่มขึ้นอย่างทั่วถึง
นายกฯ ย้ําให้ประชาชนมั่นใจระบบการรักษาผู้ติดเชื้อโควิด-19  OPD case ภายใต้ขยายบริการ "เจอ แจก จบ"  รองรับผู้ป่วยกลุ่มสีเขียวที่เพิ่มขึ้นอย่างทั่วถึง
วันที่ 4 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์การระบาดของโรคติดเชื้อไวรัสโคโรนา 2019 (โควิด-19) และสายพันธุ์โอมิครอน (Omicron) ในประเทศไทยและต่างประเทศแม้ยังมีผู้ติดเชื้อเพิ่มขึ้นต่อเนื่องแต่พบอาการรุนแรงน้อยกว่าการระบาดก่อนหน้า โดยขณะนี้อัตราผู้เสียชีวิตในรอบ 7 วัน ประเทศไทยยังมีอัตราต่ํากว่าหลายประเทศ ขณะที่การใช้เตียงในโรงพยาบาลร้อยละ 57 ดังนั้น รัฐบาลจึงมีการปรับการดูแลรักษาให้สอดคล้องกับสถานการณ์ โดยนายกรัฐมนตรีขอให้ประชาชนมั่นใจต่อระบบการรักษาภายใต้โครงการการขยายบริการ "เจอ แจก จบ" เพื่อรองรับผู้ป่วยกลุ่มสีเขียวหรือที่อาการไม่รุนแรงมากอย่างทั่วถึง เพราะเมื่อเข้าสู่ระบบผู้ป่วยนอก ทุกคนจะถูกบันทึกเข้าไปอยู่ระบบบริการ และจะได้รับการดูแลรักษาพยาบาลอย่างเหมาะสมมีประสิทธิภาพและสอดคล้องกับอาการของผู้ป่วยแต่ละรายด้วย พร้อมย้ําให้ทุกจังหวัด หน่วยปฏิบัติ และหน่วยงานในพื้นที่เร่งประชาสัมพันธ์สร้างการรับรู้ให้ชัดเจนเกี่ยวกับการเข้าถึงระบบการรักษาและการเตรียมความพร้อมต่าง ๆ รองรับผู้ป่วยในแต่ละกลุ่มอาการ (เขียว เหลือง แดง) ทั้งในส่วนของ HI และ CI หรือโรงพยาบาล เพื่อประชาชนจะได้ปฏิบัติตัวได้ถูกต้อง เหมาะสม พร้อมขอความร่วมมือประชาชนทุกภาคส่วนทั้งภาครัฐ เอกชน และประชาชนทั่วไปยังต้องเคร่งครัดในการปฏิบ้ติตามมาตรการด้านสาธารณสุข
สําหรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทยวันนี้ (4 มีนาคม 2565) พบผู้ติดเชื้อเพิ่ม รวม 23,834 ราย จําแนกเป็น ผู้ป่วยจากในประเทศ 23,688 ราย และผู้ป่วยมาจากต่างประเทศ 146 ราย รวมผู้ป่วยสะสม 758,561 ราย (ตั้งแต่ 1 มกราคม 2565) ขณะที่หายป่วยกลับบ้านแล้ว 19,351 ราย ทําให้หายป่วยสะสมอยู่ที่ 562,535 ราย (ตั้งแต่ 1 มกราคม 2565) โดยมีผู้ป่วยกําลังรักษา 227,843 ราย และเสียชีวิต 54 ราย
-------------
รัฐบาลไทย-ข่าวทำเนียบรัฐบาล-พบเห็นเด็กกำพร้าจากผลกระทบโควิด-19 แจ้ง พม.จว.ทุกแห่งทั่วประเทศ หรือ สายด่วน 1300 ตลอด 24 ชม.
วันเสาร์ที่ 28 สิงหาคม 2564
พบเห็นเด็กกําพร้าจากผลกระทบโควิด-19 แจ้ง พม.จว.ทุกแห่งทั่วประเทศ หรือ สายด่วน 1300 ตลอด 24 ชม.
....
รัฐบาลห่วงใยเด็กที่ต้องสูญเสียครอบครัวจากสถานการณ์โรคโควิด-19 โดยกระทรวงการพัฒนาสังคมและความมั่นคงของมนุษย์ (พม.) กําหนดแนวทางช่วยเหลือ ดังนี้
.
1. การเลี้ยงดูทดแทนโดยเครือญาติ พม.จะสนับสนุน 2,000 บาท / เด็ก 1 คน / เดือน จนถึงอายุ 18 ปี และมี จนท.คุ้มครองเด็กช่วยให้ครอบครัวดูแลเด็กได้อย่างมีคุณภาพ
.
2. การเลี้ยงดูในครอบครัวบุญธรรม ที่ผ่านการพิจารณาคุณสมบัติตามกฎหมาย
.
3. การเลี้ยงดูในสถานสงเคราะห์ของ พม.
.
จนท.ยังคงลงพื้นที่สํารวจเชิงรุกอย่างต่อเนื่อง เพื่อให้ความช่วยเหลือโดยคํานึงถึงประโยชน์สูงสุดของเด็กเป็นสําคัญ ประชาชนที่พบเด็กกําพร้าจากผลกระทบโรคโควิด-19 แจ้งได้ที่ สํานักงาน พม.จังหวัดทุกแห่งทั่วประเทศ อาสาสมัคร พม.ในพื้นที่ หรือ โทรสายด่วน 1300 ได้ตลอด 24 ชม.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมท่าอากาศยาน ขานรับนโยบายรัฐบาล เสริมศักยภาพการบริหารจัดการท่าอากาศยานของประเทศ
วันพุธที่ 15 กันยายน 2564
กรมท่าอากาศยาน ขานรับนโยบายรัฐบาล เสริมศักยภาพการบริหารจัดการท่าอากาศยานของประเทศ
ด้วยการเสริมศักยภาพการบริหารจัดการ และใช้ทรัพยากรท่าอากาศยานของภาครัฐให้เกิดประโยชน์สูงสุด
กรมท่าอากาศยาน (ทย.) กระทรวงคมนาคม ขานรับนโยบายรัฐบาล ในการกําหนดยุทธศาสตร์ท่าอากาศยานของประเทศไทย ให้เป็นศูนย์กลางการบินของภูมิภาคเอเชียแปซิฟิค ด้วยการเสริมศักยภาพการบริหารจัดการ และใช้ทรัพยากรท่าอากาศยานของภาครัฐให้เกิดประโยชน์สูงสุด โดยดําเนินการตามแนวทางการมอบความรับผิดชอบการบริหารจัดการท่าอากาศยานให้ บริษัท ท่าอากาศยานไทย จํากัด (มหาชน) หรือ ทอท. ใน 3 ท่าอากาศยาน คือ ท่าอากาศยานอุดรธานี กระบี่ และบุรีรัมย์ เพื่อเพิ่มปริมาณเที่ยวบินและผู้โดยสารทั้งต่างประเทศและในประเทศ รวมถึงการพัฒนาธุรกิจที่เกี่ยวเนื่องกับการบินได้อย่างคล่องตัว
สําหรับแนวทางนี้เป็นการดําเนินงานเพื่อร่วมกันพัฒนารูปแบบการบริหารจัดการท่าอากาศยาน ที่มีอยู่ของ ทย. ซึ่งเป็นท่าอากาศยานของภาครัฐ ให้มีความสามารถในการจัดหารายได้ให้มากขึ้น โดยที่ ทย. ยังได้รับเงินชดเชยรายได้ที่ขาดหายไปจากการมอบความรับผิดชอบดังกล่าว รวมถึงจะมีรายได้เพิ่มขึ้นจากการบริหารงานที่คล่องตัว ของ ทอท. ด้วย ซึ่งรายได้ชดเชยดังกล่าว กรมท่าอากาศยานจะนําไปบริหารจัดการท่าอากาศยานที่เหลืออยู่ เพื่อลดการใช้เงินงบประมาณของภาครัฐในการดําเนินงาน
ทั้งนี้ เป็นการมอบความรับผิดชอบในบริหารจัดการ ไม่ได้มีการโอนทรัพย์สินของรัฐไปให้กับทาง ทอท. แต่อย่างใด แต่เป็นการมอบความรับผิดชอบในการบริหารจัดการผ่านสัญญาเช่ากับกรมธนารักษ์ ส่วนรายได้ของ ทย. ที่หายไป ทาง ทอท. ก็มีการชดเชยให้ เหมือนในขณะที่ ทย. บริหารจัดการเอง โดยอยู่ระหว่างการศึกษาข้อกฎหมายที่เกี่ยวข้อง เพื่อนํามากําหนดรูปแบบที่เหมาะสม ซึ่งประเทศจะได้รับประโยชน์จากการใช้ทรัพยากรรัฐร่วมกันระหว่างทย. และ ทอท. ส่งผลให้ปริมาณเที่ยวบินและผู้โดยสาร รวมถึงกิจกรรมที่เกี่ยวเนื่องกับการบินเพิ่มมากขึ้น เป็นประโยชน์ต่อการท่องเที่ยวซึ่งเป็นรายได้หลักของประเทศในอนาคต
นอกจากนี้ ทย. ยังคงมีภารกิจในการพัฒนาและจัดสร้างสนามบินแห่งใหม่ เพื่อรองรับการเดินทางและการขนส่งทางอากาศของประเทศในอนาคต อาทิเช่น มุกดาหาร บึงกาฬ เป็นต้น ดังนั้นแนวการมอบความรับผิดชอบการบริหารจัดการท่าอากาศยาน ให้ ทอท. จะทําให้ภาครัฐประหยัดงบประมาณในการลงทุน เนื่องจาก ทาง ทอท. จะเป็นผู้ลงทุนและบริหารจัดการแทน ภายใต้ข้อกําหนดและกรอบระยะเวลาการลงทุนที่ชัดเจน
รัฐบาลไทย-ข่าวทำเนียบรัฐบาล-ก.ยุติธรรม เตรียมเปิด "เรือนจำ" ให้ ปชช. เข้าเยี่ยมญาติ จองคิวล่วงหน้าผ่านออนไลน์ เริ่ม 12 พ.ย. นี้
วันจันทร์ที่ 8 พฤศจิกายน 2564
ก.ยุติธรรม เตรียมเปิด "เรือนจํา" ให้ ปชช. เข้าเยี่ยมญาติ จองคิวล่วงหน้าผ่านออนไลน์ เริ่ม 12 พ.ย. นี้
....
กระทรวงยุติธรรมได้เตรียมมาตรการต่าง ๆ สําหรับ "เปิดเรือนจํา" เพื่อให้ประชาชนสามารถเข้าเยี่ยมญาติได้อย่างปลอดภัย ดังนี้
.
1.สภาพแวดล้อม : มีจุดคัดกรอง ห้องเยี่ยมปลอดโปร่ง มีระบบระบายอากาศตามมาตรฐานเว้นระยะห่าง 2 เมตร
.
2.ผู้ต้องขัง : ฉีดวัคซีนครบ 2 เข็มแล้ว สวมหน้ากากอนามัย ได้รับการตรวจคัดกรอง
.
3.ญาติ : จองคิวล่วงหน้า ฉีดวัคซีนครบแล้ว เข้าเยี่ยมครั้งละ 1 คน สวมหน้ากากอนามัย
.
4.เจ้าหน้าที่ห้องเยี่ยม : มีภูมิคุ้มกัน ตรวจไม่พบเชื้อ
.
5.การบริหารจัดการ : จองการเยี่ยมล่วงหน้าผ่านออนไลน์หรือโทรศัพท์ ซื้อของฝากเงินออนไลน์ก่อนเยี่ยม และทําความสะอาดทุกรอบเยี่ยม
.
เรือนจําไหนที่เปิดให้เยี่ยมได้นั้น ต้องปฏิบัติตามมาตรฐาน Standard Operating Procedure (SOP) อย่างเคร่งครัด โดยในวันที่ 12 พ.ย. 64 จะเป็นวันแรกที่เปิดให้ประชาชนสามารถเข้าเยี่ยมญาติได้
.
ประชาชนที่ประสงค์จะเข้าเยี่ยมญาติ สามารถสอบถามข้อมูล/ ค้นหาเบอร์โทรศัพท์ เรือนจํา หรือทัณฑสถานทั่วประเทศ ได้ที่
รัฐบาลไทย-ข่าวทำเนียบรัฐบาล-นายกฯ ยินดีผลการหารือนายกฯมาเลเซีย สานต่อเห็นผลเปิดช่องทางพิเศษเดินทางผู้ฉีดวัคซีนครบ ไทย-มาเลเซีย กลางเดือนนี้
วันอังคารที่ 8 มีนาคม 2565
นายกฯ ยินดีผลการหารือนายกฯมาเลเซีย สานต่อเห็นผลเปิดช่องทางพิเศษเดินทางผู้ฉีดวัคซีนครบ ไทย-มาเลเซีย กลางเดือนนี้
นายกฯ ยินดีผลการหารือนายกฯมาเลเซีย สานต่อเห็นผลเปิดช่องทางพิเศษเดินทางผู้ฉีดวัคซีนครบ ไทย-มาเลเซีย กลางเดือนนี้
วันนี้ (8 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีหลังรับทราบการรายงานว่า การเปิดช่องทางพิเศษแบบ Vaccinated Travel Lane (VTL) ระหว่างไทยและมาเลเซีย จะเริ่มแล้วอย่างเป็นรูปธรรมในกลางเดือนมีนาคมนี้
นายธนกรฯ กล่าวว่า หน่วยงานที่เกี่ยวข้องกําลังเร่งหารือเกี่ยวกับวิธีการเพื่อเปิดช่องทางเดินทางพิเศษระหว่างไทยและมาเลเซียสําหรับผู้ที่ฉีดวัคซีนครบแล้วโดยไม่ต้องกักกันโรคแบบ Vaccinated Travel Lane (VTL) ซึ่งทั้งสองฝ่ายตอบรับในการหารือกันอย่างดี
สําหรับการเดินทางทางอากาศ คาดว่าเที่ยวบิน และเส้นทางที่จะใช้สําหรับ VTL ซึ่งสายการบินที่กําหนดจากทั้งสองประเทศอาจจะได้รับอนุญาตให้ขึ้นบินสูงสุดถึง 6 เที่ยวบินต่อวันในเส้นทางกัวลาลัมเปอร์-กรุงเทพฯ และสูงสุด 4 เที่ยวบินต่อวันสําหรับเส้นทางกัวลาลัมเปอร์-ภูเก็ต ในขณะที่เส้นทางเพิ่มเติมอาจเพิ่มได้ตามรายละเอียดของข้อตกลงร่วมกันของทั้งสองประเทศ
ทั้งนี้ มาตรการเดินทางเข้ามาเลเซียทางอากาศ น่าจะคล้ายกับมาตรการ VTL ที่มาเลเซียทํากับสิงคโปร์ ซึ่งได้กําหนดว่าผู้เดินทางที่เข้าประเทศมาเลเซียจะต้องทําการทดสอบ RT-PCR สําหรับ Covid 2 วันก่อนออกเดินทาง และอีกครั้งหนึ่งเมื่อเดินทางถึง จึงจะได้เข้าประเทศโดยไม่มีการกักกัน
นายธนกรฯ กล่าวว่า “การเจรจาเพื่อเปิดการเดินทางโดยช่องทางพิเศษนี้เป็นความสําเร็จที่เป็นรูปธรรมอีกอย่างหนึ่ง ภายหลังพบกันระหว่างนายกรัฐมนตรีไทยและมาเลเซีย ในโอกาสที่ดาโตะ ซรี อิซมาอิล ซาบรี ยาคบ นายกรัฐมนตรีมาเลเซียเดินทางเยือนไทยอย่างเป็นทางการเมื่อวันที่ 25 กุมภาพันธ์ ทั้งสองฝ่ายได้เห็นชอบร่วมกันที่จะผลักดันเปิดช่องทางเดินทางนี้ เพื่อเป็นส่วนหนึ่งในการกระชับความร่วมมือของทั้งสองประเทศในการเปิดพรมแดนระหว่างกันอีกครั้ง คาดว่าจะช่วยให้เศรษฐกิจของทั้งสองประเทศฟื้นตัวทั้งด้านการค้า การลงทุน การท่องเที่ยว และสร้างกิจกรรมทางสังคมของประชาชน โดยเฉพาะอย่างยิ่งบริเวณเขตเศรษฐกิจชายแดน หลังจากประสบกับผลกระทบของสถานการณ์ Covid - 19 ”